“Dit is die meeste pret wat ons al ooit gehad het. Dit is asof ons met hierdie seisoen net nog meer ’n hegte familie geraak het,” vertel Bennie Fourie oor die reeks wat hy by die Kleinkaap-boetiekhotel in Centurion saam met onder andere Schalk Bezuidenhout, Mila Guy en Beer Adriaanse verfilm het.
Bennie, wat ook die hoofskrywer en regisseur is van dié seisoen, verklap dat die storielyne meer fokus op die verhoudings tussen die karakters as in die vorige seisoene. Omdat die span akteurs ook in die regte lewe goeie vriende is, is hulle geneig om onder mekaar die gek te skeer.
“Om snaakse oomblikke of ’n grap te skryf is moeilik omdat dit vir ’n wye gehoor gepas moet wees,” sê Bennie.